b'\n_START_ARTICLE_\nJan Thygesen\n_START_SECTION_\nPlateutgivelser\n_START_PARAGRAPH_\nDen f\xc3\xb8rste singelen \xc2\xabUlvetider/Tok meg litt tid\xc2\xbb kom i 1982 og videre har han gitt ut to plater med Arendalsgruppa Head over Heels; Fifteen ways to put it ble gitt ut i 1996 og Deep greens and blues i 2002. I forbindelse med lanseringen av sistnevnte plate, opptr\xc3\xa5dte bandet p\xc3\xa5 God morgen Norge p\xc3\xa5 TV 2.\n_START_SECTION_\n\xc2\xabMake this moment\xc2\xbb\n_START_PARAGRAPH_\n\xc2\xabMake this moment\xc2\xbb er en l\xc3\xa5t som Jan Thygesen (tekst) skrev sammen med Espen Larsen (melodi) fra Arendal. L\xc3\xa5ten ble f\xc3\xb8rst gitt ut i 2004 av jazzsangerinne Inger Marie Gundersen. Make this moment var albumtittelen p\xc3\xa5 debutplaten til Inger Marie Gundersen. Hun hadde ogs\xc3\xa5 med en l\xc3\xa5t til av Thygesen og Larsen p\xc3\xa5 samme album; \xc2\xabMelancoly blue\xc2\xbb.\n_START_SECTION_\nEget album\n_START_PARAGRAPH_\nI 2012 ga Jan Thygesen ut eget soloalbum; About time. Alle l\xc3\xa5tene ble skrevet av Thygesen alene eller i samarbeid med andre. Alle musikere, sangere, produsent, tekster, melodier og coverdesign er fra eller skapt i Arendal.'